stanford-oval/wikipedia huggingface dataset:
Obsessed (שיר של אדיסון ריי)
הערות שוליים

↑  אדיסון ריי, ג'ייקוב כשר הינדלין (ג'קאש) ריאן מקמהון, בלייק סלאטקין
↑  בני בלנקו, ריאן מקמהון, בלייק סלאטקין, מדיסון לאב, טיה סקולה, לילנד
1 2  Obsessed Addison Rae, genius, ‏2021-03-19
↑  TikTok's Addison Rae Surprises Fans with Debut Single 'Obsessed': 'I'm So Emotional', people
1 2 3 4  Addison Rae Gets Fans 'Obsessed' With Surprise Debut Single & Music Video, billboard (באנגלית)
1 2 3 4  Addison Rae on Her Pop Reinvention and Debut Single ‘Obsessed’, vogue (באנגלית)
1 2  Addison Rae’s Next Act: Pop Star, rollingstone (באנגלית)
1 2  Addison Rae - Obsessed (Official Music Video), נבדק ב-2021-03-19
↑  Addison Rae — bsessed: Credits, allmusic (באנגלית)
↑  Obsessed by Addison Rae (באנגלית)
↑  Top 40/Mainstream: Future Releases (באנגלית), נבדק ב-2021-03-30
| --- | --- |
בקרת זהויות :  MusicBrainz release group: fa82b312-ee6c-4020-8334-5f572930ed51
לירון פטרושקה

לירון פטרושקה
לירון פטרושקה (13 ביולי 1966 - 30 במרץ 2024) היה יזם הייטק וכדורגלן ישראלי.
ביוגרפיה

פטרושקה נולד וגדל ברמת גן, כבנם של נהג מונית ואחות, ילידי פולין, ניצולי השואה.
ביוגרפיה > כדורגל

בגיל צעיר החל לשחק כדורגל במחלקת הנוער של הפועל רמת-גן גבעתיים. תחילה שיחק בקבוצת הילדים והנערים, ועם קבוצת הנוער של המועדון, בה שיחק בתפקיד הבלם, זכה בגביע המדינה לנוער.
ב-1984 עלה לסגל הקבוצה הבוגרת של המועדון, ששיחקה בליגה הבכירה (אז הליגה הלאומית), ובמדיה שיחק שלוש עונות בעמדת המגן הימני. בתחילת 1985 זומן לנבחרת הצעירה של ישראל. בסוף 1986 זומן פטרושקה לנבחרת העתודה.
ביוגרפיה > קריירה בהייטק

ב-1987, לאחר שחרורו מצה"ל, נסע פטרושקה לארצות הברית והחל קריירה עסקית בתחום ההייטק. שנים אחדות עבד בחברת מחשבים בשיקגו, ובשנות ה-90 עבר לקליפורניה, הקים חברה למכירת שירותי תוכנת משכורות ומשאבי אנוש, ומכר אותה תמורת 5 מיליון דולרים.
ב-9 במרץ 1999 הקים עם אשתו נעמי וגיסו, עומר יניב, את חברת ההזנק "Commercebid", שפיתחה תוכנת מכרזים למסחר אלקטרוני בין-ארגוני. לאחר שמונה חודשים, מכר את החברה לחברה מתחרה, Commerce One, תמורת 242 מיליון דולר.
לאחר האקזיט הוסיף פטרושקה לעסוק בתחום ההייטק, ולהשקיע במיזמים שונים בישראל ובעולם.
היה חבר במועצת המנהלים של חברת הסטארט-אפ "Chek" (לשעבר "PageOnce"), שמשרדיה ממוקמים בכפר סבא ובפאלו אלטו.
כמו כן היה פטרושקה שותף ב-UpWest Labs, חממה טכנולוגית בעמק הסיליקון בקליפורניה, המקדמת יזמים צעירים מישראל.
חיים אישיים

פטרושקה התגורר בקליפורניה עם רעייתו נעמי ושלושת ילדיהם. הוא נהרג עם רעייתו בהתרסקות מטוס קל בצפון קליפורניה ב-30 במרץ 2024.
לקריאה נוספת

שלומי רוזנפלד, פטרושקה, 2013, מסת"ב 9789655556988
הערות שוליים

↑  עמיר פלג, נבחרת הנוער: 16 כבר נופו עוד חמישה בסוף החודש, חדשות, 16 בינואר 1985
↑  עמיר פלג, נבחרת הנוער: משלושה ייצא אחד, חדשות, 31 בינואר 1985
↑  מאיר ריפמן, שמואלי ונתן - לעתודה, מעריב, 26 באוקטובר 1986
עמיר פלג, מחר ישתתף באימון הנבחרת, חדשות, 17 בנובמבר 1986
עמיר פלג, עופר מזרחי לעתודה, חדשות, 11 בינואר 1987
↑  רונית מורגנשטרן, ‏היזם ואיש העסקים לירון פטרושקה נהרג עם אשתו בתאונת מטוס, באתר ‏מאקו‏, 31 במרץ 2024
↑  איתמר אייכנר, יזם הייטק ישראלי ואשתו נהרגו בהתרסקות מטוס קל בקליפורניה, באתר ynet, 31 במרץ 2024
אדוארד המרטיר

אדוארד המרטיר (באנגלית: Edward the Martyr; ‏962 – 18 במרץ 978) היה מלך אנגליה בשנים 975–978.
ביוגרפיה

אדוארד היה בנו הבכור של אדגר, מלך אנגליה, מאשתו הראשונה אתלפלדה. לאחר מות אביו ב-975 ירש אדוארד את כסאו, אך נתקל בהתנגדות לשלטונו מצד אחדים מהאצילים. בראש אותם מתנגדים עמדה אמו החורגת של אדוארד, המלכה אלפרידה (אנ'), ששאפה להעביר את הכתר לידי בנה שלה, אתלרד. למרות זאת נהנה אדוארד מתמיכה רבה יותר, בין היתר מצד אנשי דת בכירים כגון דאנסטן הקדוש, הארכיבישוף מקנטרברי, ואוסוולד מוורסטר (אנ'), הארכיבישוף של יורק. תחת השפעתם הכיר הוויטנגמוט באדוארד כמלכה החוקי של אנגליה, והוא הוכתר בידי הארכיבישוף דאנסטן.
בתקופת עלייתו של אדוארד לשלטון סבלו מנזרים רבים מהתקפות בידי אצילים שחשקו באדמותיהם. מנזרים רבים נחרבו עד היסוד, ונזירים נאלצו להימלט. המלך אדוארד, שהיה נוצרי אדוק, צידד במנזרים ובאנשי הדת, וסייע לדאנסטן בהגנה עליהם. הדבר עורר את מורת רוחם של אצילים רבים, שהחלו לתמוך במלכה אלפרידה ותכננו להדיח את אדוארד ולהמליך במקומו את אחיו אתלרד.
ב-18 במרץ 978 יצא המלך לצוד עם פמלייתו בקרבת וירהאם שבדורסט. במהלך הציד החליט המלך לבקר את אחיו הצעיר, ששהה באותה עת בטירת קורפה (אנ') הסמוכה, מקום משכנה של אמו אלפרידה. הוא רכב לטירה בגפו, ללא איש מפמלייתו. בעודו על סוסו, הסיחה אלפרידה את דעתו בכך שהגישה לו כוס תמד, אך בזמן ששתה דקר אותו אחד מנאמני המלכה בגבו. אדוארד ניסה להימלט, אך נפל מסוסו למפל סמוך.
לאחר מותו של אדוארד ירש את כסאו אחיו אתלרד, שהיה אז בן שתים עשרה.
אתלרד השני, מלך אנגליה

ציור של אתלרד השני
אתלרד השני, המכונה "עצת בּוֹשֶת" (בלטינית: Ethelredus II, באנגלית עתיקה: Æðelred, באנגלית מודרנית: Æthelred the Unready; ‏966 לערך – 23 באפריל 1016) היה מלך אנגליה בשנים 979–1013 ומשנת 1014 ועד מותו.
בין שתי תקופות שלטונו מלך באנגליה סוון, מלך דנמרק. אתלרד היה בנו של אדגר, מלך אנגליה, מאשתו השנייה אלפרידה, ועלה לשלטון לאחר שאחיו-למחצה, אדוארד המרטיר, נרצח בידי אנשי אמו של אתלרד, שחפצה להושיב את בנה על כס המלכות. לאחר מספר עשורים של שקט ושלום נאלץ אתלרד להילחם בפולשים הויקינגים, ששבו להטריד את אנגליה. בשנת 991 הוא נלחם נגד אולאף טריגווסון, מלך נורווגיה, שהביא עמו את הצבא הפולש הגדול ביותר שפלש לאנגליה במאה השנים שקדמו לו. אתלרד אמנם הפסיד מול צבאו של אולאף, אך הצליח להגיע עמו להסכם שנטה לטובתו, משום שאולאף נאלץ לשוב ולהגן על נורווגיה. גם לאחר פלישה זו התרחשו פלישות ויקינגיות נוספות לאנגליה, אשר חלק נכבד מהן הדף אתלרד לא בכוח הזרוע כי אם בתשלומי כסף, שנקראו "דנגלד". ייתכן שחולשתו זו כנגד הפולשים הוויקינגים היא אשר הקנתה לו את תדמיתו הרעה בספרי ההיסטוריה, המציירים אותו כאדם חלש אשר מוטט את אנגליה.
בשנת 1013 פלש לאנגליה סוון מלך דנמרק. אתלרד נמלט יחד עם שני בניו לנורמנדיה, מולדתה של אשתו אֶמָּה, וחזר רק עם מותו של סווין בשנת 1014. אז שב למלוך ושלט באנגליה שנתיים נוספות, עד למותו בשנת 1016. יורשו על הכס היה בנו, אדמונד השני, אשר מלך מספר חודשים והובס בקרב מול קאנוט הגדול מלך דנמרק, בנו של סוון.
אתלרד מתואר לרוב כאיש חלש אשר דרדר את ממלכת אנגליה לשפל חסר תקדים ולדעיכה נמרצת עד למהלומת המחץ שהנחיתו עליהם הדנים בשנים מאוחרות יותר. הוא נחשב כרועצה של אנגליה, אך תיאור זה אינו מדויק. הוא ערך רפורמות שיפור נרחבות במערכת המנהלית האנגלית והכניס את מוסד השריפות (Sheriff); כמו כן, על פי כמות המתכות היקרות במטבעות מתקופתו ניתן לראות כי תקופת שלטונו הייתה תקופה של פריחה כלכלית.
משמעות כינויו- Unræd, איננה "בלתי נכון" כפי שהועבר לאנגלית מודרנית כ-Unready, כי אם "(זה המקבל) עצה רעה". זהו אולי משחק מילים מכוון על שמו אתלרד, שמשמעותו "בעל תושייה" (כלומר, המקבל עצה טובה). הכינוי נולד מאוחר יותר ותועד לראשונה במאה ה-13, מאתיים שנה לאחר מותו.
בתרבות

המלך אתלרד השני מוזכר בספרו של קן פולט, "הערב והבוקר", וכן בסדרה "ויקינגים: ולהאלה" המשודרת בשירות ההזרמה נטפליקס.
שברולט בלייזר (2018)

ערך זה עוסק בשברולט בלייזר משנת 2018. אם התכוונתם לדגמים נוספים בשם זהה, ראו .
| --- | --- |

Chevrolet Blazer, שנת 2019
 מאפיינים כלליים
 יצרן:  Ramos Arizpe Assembly (אנ')
 שנות ייצור:  2018 – היום
 הרכבה:  מקסיקו מקסיקו
 מודל קודם:  שברולט S-10 בלייזר  Chevrolet Equinox (אנ')
 חברת אם:  שברולט, ג'נרל מוטורס
 פלטפורמה:  GM C1XX
 אורך:  4,862 מ"מ
 רוחב:  1,948 מ"מ
 גובה:  1,702 מ"מ
 בסיס גלגלים:  2,863 מ"מ
 מפרט טכני
 מנוע:  4 צילינדרים, 2.5 ליטר המפיק 192 כ"ס  4 צילינדרים, 2.0 ליטר (מגדש טורבו)  V6 צילינדרים, 3.6 ליטר המפיק 304 כ"ס
 הילוכים:  תמסורת אוטומטית - 9 מהירויות מתוצרת ג'נרל מוטורס מסוג "9T50"
שברולט בלייזר (באנגלית: Chevrolet Blazer) הוא קרוסאובר בגודל בינוני עם מאפייני SUV מתוצרת יצרנית הרכב המקסיקנית Ramos Arizpe Assembly (אנ'), חברת בת של ג'נרל מוטורס אשר מיוצר מדצמבר 2018 במקסיקו.
Ramos Arizpe Assembly (אנ'), מייצרת דגמי מכוניות של חברות הבת של "ג'נרל מוטורס", כגון: שברולט, ביואיק, GMC, קדילאק.
בשנת 2022 עברה הבלייזר מתיחת פנים קלה לעיצוב החיצוני ומסך גדול יותר.
מאפיינים

דגמי "שברולט בלייזר" ששווקו מדצמבר 2018, שווקו כמודל שנת הדגם 2019.
27 היחידות הראשונות מהדגם נמכרו בדצמבר 2018.
5 דלתות.
5 נוסעים.
מנוע קדמי.
מנוע בנזין.
מאפיינים > סוגי הנעות

הנעה קדמית.
הנעה כפולה 4x4.
תמונות

שברולט בלייזר 2019
שברולט בלייזר 2019
ראו גם

שברולט
שברולט S-10 בלייזר
שברולט K5 בלייזר
הערות שוליים

↑  "שברולט בלייזר 2019 - צבעים gmauthority.com/blog/2018/10/2019-blazer-colors-exterior-and-interior
↑  "שברולט בלייזר" החדש chevrolet.com/suvs/blazer-sporty-suv
↑  cartube, מתיחת פנים: 2022 שברולט בלייזר החדש נחשף - cartube, באתר www.cartube.co.il
↑  "שברולט בלייזר (2018)" topspeed.com/cars/car-news/5-ways-the-blazer-competes
↑  "שברולט בלייזר"  כולל תמונות autoblog.com/2019/03/18/chevrolet-blazer-reviews
↑  "שברולט בלייזר (2018)" businessinsider.com/chevy-blazer-2019-suv-review-features-photos-2019
Singular they

באנגלית, Singular they (בעברית: they בלשון יחיד) הוא כינוי הגוף "they", על כלל הטיותיו – them,‏ their,‏ theirs ו-themselves (או themself) – כאשר הוא משמש כגוף שלישי יחיד ולא כגוף שלישי רבים. החל מהמאה ה-18 המילה "they" שימשה לרוב כגוף שלישי רבים, כמו "הם" או "הן" בעברית; כלומר, כאשר ידוע שהקודמן (המילה או הצירוף אותו מאזכר כינוי הגוף) מאזכר יותר מעצם אחד. כיוון שבאנגלית "they" הוא נייטרלי מבחינה מגדרית, במאה ה-21, החלו דוברי אנגלית רבים להשתמש ב-"they" גם כאשר הקודמן מציין אדם שהגדיר את זהותו המגדרית כלא בינארית, כגון ג'נדרקוויר. בכך מסייע ה-singular they לדוברי אנגלית שמעוניינים להשתמש בשפה נייטרלית-מגדרית. על אף ששימוש זה הפך נפוץ בעשורים הראשונים של המאה ה-21, השימוש ב-singular they היה מוכר כבר במאה ה-14 לציון עצם שמגדרו אינו מפורט או ידוע, כגון במשפטים שבהם הנושא הוא "מישהו" לא ידוע.
היסטוריה

החל מהמאה ה-14, "they" שימש כגוף שלישי יחיד כאשר הקודמן אינו מפורט או ידוע. לדוגמה, במשפט הבא כינויי הגוף they,‏ their ו-them מאזכרים "מישהו" לא ידוע או "מישהי" לא ידועה, כך שהזהות המגדרית של הקודמן אינה ידועה:
במקרים אחרים נעשה שימוש ב-singular they במשפטים שנאמרים באופן כללי, ולא בהקשר של אדם ספציפי. לדוגמה, המשפט הראשון להלן מתייחס לכל מטופל יחיד או מטופלת יחידה (patient) ללא הבדל מגדר. כינוי הגוף שבא בהמשך המשפט מחליף את המילה "patient". דוברי אנגלית רבים ישתמשו ב-he (הוא) או she (היא), אך כינוי הגוף they מאפשר להימנע מהתייחסות למגדר של המטופל. במשפט השני הנושא הוא "a journalist" – כל עיתונאי או עיתונאית באופן כללי, ולא אדם ספציפי שמגדרו ידוע. המילה their מאזכרת את הנושא מבלי להתייחס למגדר:
כינוי הגוף they שימש בתחילה אך ורק לציון גוף שלישי רבים. לפי מילון אוקספורד, ההופעה הראשונה של they בלשון יחיד הייתה כמאה שנה לאחר השימוש בלשון רבים, בשנת 1375 בפואמה ויליאם והאדם-זאב (Guillaume de Palerme) שתורגמה מצרפתית, וצורת השימוש הזו הפכה לנפוצה יותר לאחר מכן. לשימוש בכינוי גוף ברבים גם בלשון יחיד ישנם תקדימים בהתפתחות השפה האנגלית: כינוי הגוף "you" שימש בתחילה באופן בלעדי כגוף שני רבים ("אתם" ו"אתן" בעברית). בתרגום המלך ג'יימס לתנ"ך, למשל, נעשה ניסיון לשמור על ההבחנה העברית בין לשון רבים ליחיד, והכינויים thou,‏ thee,‏ thy, ו-thine שימשו ליחיד בלבד בעוד ye,‏ you,‏ your ו-yours שימשו לרבים בלבד. במאות ה-17 וה-18 הקפידו לשונאים על ההבחנה הזו, על אף שבשפה המדוברת השימוש ב-you כגוף שני יחיד ("אתה" ו"את") הפך למקובל בקרב רוב מוחלט של דוברי האנגלית והשימוש ב-thou ו-thee נחשב למיושן. באופן דומה, במאה ה-18 החלו לשונאים לגנות את השימוש ב-singular they. עם זאת, בניגוד לביקורת הלשונאים על "you" בלשון יחיד, שלא התקבלה בשפת הדיבור, במאות הבאות רוב הדוברים השתמשו ב-they בעיקר או רק בלשון רבים.
קיימות עדויות לשימוש ב-singular they כדי להימנע מציון המגדר כבר מ-1795. השימוש בכינוי הגוף בלשון יחיד באנגלית הסטנדרטית-מודרנית הפך נפוץ ומקובל יותר עם המעבר לשפה נייטרלית-מגדרית במאה ה-21. אף על פי שכמה מדריכי כתיבה מתחילת המאה ה-21 תיארו את צורת ה-singular they כשייכת בעיקר למשלב הדיבורי ופחות מתאימה בכתיבה פורמלית, עד לשנת 2020 רוב מדריכי הכתיבה קיבלו אותה ככינוי גוף.
בתחילת המאה ה-21 עלה הצורך להתייחסות לאדם ללא מגדר, והתפתח השימוש ב-singular they גם כאשר זהותו של האדם ידועה, עבור אנשים שאינם מזדהים כגבר או אישה. לדוגמה, המשפט הבא מתייחס לאדם יחיד ספציפי, ג'יי, אבל הדובר משתמש בכינוי הגוף them כדי לא לייחס לג'יי מגדר כלשהו:
המילה "they" בהקשר זה זכתה בתואר "מילת השנה" לשנת 2015 על ידי האגודה לניב האמריקאי (אנ'), ול-2019 על ידי מרים-ובסטר. בשנת 2020, האגודה לניב האמריקאי בחרה בה גם בתור "מילת העשור" לעשור השני של המאה ה-21.
הטיות הצורה

כמו you ביחיד, גם הצורה singular they נעשית עם קודמן (שם העצם המאוזכר) בלשון יחיד, אבל מקבלת את אותן צורות פועל כמו they ברבים, וכן יש להטות אותה כמו they ברבים (כלומר, them,‏ their, ו-theirs), אלא שבצורת הגוף הרפלקסיבית, גם הצורה themself משמשת לעיתים במקום themselves.
| כינוי גוף | נושא/נשוא (היחסה הנומינטיבית) | מושא ישיר (היחסה האקוזטיבית) | כינוי קניין קודם שם-עצם (יחסת השייכות התלויה) | כינוי קניין נשואי (יחסת השייכות הבלתי-תלויה) | בניין חוזר (רפלקסיבי) |
| --- | --- | --- | --- | --- | --- |
| He | He is my son. | When my son cries, I hug him. | My son tells me his age. | If I lose my phone, my son lends me his. | My son dresses himself. |
| She | She is my daughter. | When my daughter cries, I hug her. | My daughter tells me her age. | If I lose my phone, my daughter lends me hers. | My daughter dresses herself. |
| they ברבים | They are my children. | When my children cry, I hug them. | My children tell me their ages. | If I lose my phone, my children lend me theirs. | My children dress themselves. |
| Singular they | They are a child. | When a child cries, I hug them. | A child tells me their age. | If I lose my phone, a child lends me theirs. | A child dresses themself [or themselves]. |
| He גנרי | He is a child. | When a child cries, I hug him. | A child tells me his age. | If I lose my phone, a child lends me his. | A child dresses himself. |
| It | It is a child. | When a child cries, I hug it. | A child tells me its age. | If I lose my phone, a child lends me its. | A child dresses itself. |
עדויות לשימוש בצורה "themself" קיימות בין המאה ה-14 ל-16. השימוש בה גדל מאז שנות ה-70 או ה-80, אם כי היא עדיין מסווגת לעיתים כ"צורה נדירה". בשנת 2002 כתבו ג'ון פיין ורודני הדלסטון ב-"The Cambridge Grammar of the English Language" כי השימוש בה בדיבור הרגיל "נדיר ומקובל רק בקרב מעט מהדוברים", אך "סביר שיגדל עם ההכרה הגוברת של 'they' גם ככינוי גוף ביחיד". צורה זו שימושית כאשר מתייחסים לאדם יחיד בעל מגדר בלתי-מוגדר, אז צורת הרבים "themselves" עלולה להיראות לא מתאימה, כמו ב:
ממשלת קנדה ממליצה על "themselves" כצורה הרפלקסיבית של singular they לשימוש בטקסטי חקיקה פדרליים קנדיים, וממליצה שלא להשתמש ב-"themself".
שימוש

כינוי הגוף they בשימוש עם קודמן בלשון יחיד מגיע מהאנגלית התיכונה של המאה ה-14 (מעט אחרי they בשימוש עם קודמן בלשון רבים, שהושאל מהנורדית העתיקה במאה ה-13), אז הוא שימש במשך מאות שנים, על אף שהוחרם על ידי מומחי דקדוק מסורתיים החל מאמצע המאה ה-18.
באנגלית מדוברת בלתי-פורמלית נעשה שימוש אוניברסלי ב-singular they. בדיקה שערך יורגן גרנר מהקורפוס הלאומי הבריטי (אנ') ופורסמה בשנת 1998, מצאה כי דוברי אנגלית בריטית, ללא קשר למעמד חברתי, גיל, מין או אזור מגורים, השתמשו ב-singular they לעיתים קרובות יותר מאשר ב-he נייטרלי-מגדרית או באפשרויות אחרות מסוג זה.
שימוש > he גנרי

בנוסף לכינוי הגוף they, מבחינה היסטורית מקובל להשתמש גם בכינוי he על מנת להתייחס לאדם שאינו-ידוע מכל מגדר, כמו להלן:
ההמלצה המפורשת הראשונה הידועה מצד מומחה דקדוק להשתמש ב-he גנרי ולא ב-they באנגלית רשמית נכתבה בספר "A New Grammar" מאת אן פישר (אנ'), מאמצע המאה ה-18, בו נכתב כי "צורת הגוף הזכרית עונה לשם הכללי, שכולל הן את הזכר והן את הנקבה; כמו במשפט 'any Person who knows what he says'."
מומחי הדקדוק של המאה ה-19 התעקשו על he ככינוי נייטרלי מגדר בטענה כי איתו יש התאם במספר (כאשר they עשוי לבלבל), תוך דחייה של צורות כמו "he or she" כמגושמות, וקביעתם התקבלה באופן נרחב: לדוגמה בשנת 1850, הפרלמנט הבריטי העביר חוק שבו הוסכם כי בטקסטים ובכתבים של חוקי הפרלמנט, "מילים בעלות מין זכרי ייחשבו ככאלו שכוללות נקבות". ויליאם מאלון באסקרוויל וג'יימס ויט סיוול מזכירים את השימוש הנפוץ ב-singular they בספרם "An English Grammar for the Use of High School, Academy and College Class" משנת 1895, אך מציינים את העדפתם ל-he גנרי בנימוקים של התאם במספר.
באסקרוויל נותן מספר דוגמאות של סופרים מוכרים המשתמשים ב-singular they, כולל:
יש שטענו כי המניע האמיתי לקידום הצורה he "גנרי" הוא השקפת עולם אנדרוצנטרית, כאשר מין ברירת המחדל של בני אדם הוא זכר – ולכן מגדר ברירת המחדל הוא גברי. יש לכך כמה ראיות. לדוגמה, וילסון כתב בשנת 1560:
ופול כתב בשנת 1646:
למרות ניסיונות מתמשכים של אנשי חינוך לשלול את השימוש ב-singular they לטובת he, עצתם נענתה בהתעלמות; אפילו סופרים בני התקופה המשיכו להשתמש ב-they (אם כי ייתכן שסופרים אמריקאים הקפידו יותר על האיסור). השימוש ב-he כביכול כנייטרלי-מגדרית נשאר מקובל לפחות עד שנות ה-60, אם כי על שימושים מסוימים נמתחה ביקורת מאוחר יותר כמגושמים או מטופשים, ובין היתר על השימושים הבאים:
שימוש בקטע הפונה לאנשים בלתי-ידועים משני המינים:
ובקטע הפונה לאנשים ידועים משני המינים:
שימוש > שימוש ב-he גנרי כיום

כינוי הגוף he עדיין נמצא לפעמים בכתיבה העכשווית כאשר מתייחסים לקודמן גנרי או בלתי ידוע. במקרים מסוימים ברור מההקשר כי האנשים שמדברים עליהם אמורים להיות גברים, כמו בציטוט הבא:
במקרים מסוימים, הקודמן עשוי להתייחס לאנשים שרק ייתכן שהם גברים, או למקצועות שנחשבים באופן מסורתי כגבריים:
במצבים אחרים, הקודמן עשוי להתייחס לאדם בלתי-ידוע כלשהו, משני המינים:
בשנת 2010, פנלופה צ'וי ודורותי גולדברט קלארק כתבו כי הם עדיין ממליצים להשתמש ב-he גנרי "בדיבור או כתיבה רשמיים":
באנגלית מדוברת בלתי-פורמלית, כינויי גוף בלשון רבים משמשים לרוב עם קודמנים שמציינים אדם בלתי ידוע. עם זאת, צורה זו לרוב אינה נחשבת הולמת בדיבור או כתיבה רשמיים.
בשנת 2015, "מילון פאולר לאנגלית מודרנית" כינה זאת "השימוש המיושן ב-'he' במשמעות 'כל אחד' (anyone)", ובו נכתב:
מהזמנים הקדומים ביותר ועד בערך לשנות ה-60, היה ללא ספק מקובל להשתמש בכינוי הגוף 'he' (וכן "him",‏ "himself",‏ "his") כאשר מתייחסים באופן בלתי ידוע, לציון אדם ממין כלשהו, במיוחד אחרי כינויי גוף ותוויות יידוע בלתי-מוגדרים כגון "anybody", [...]‏ "every" וכו', אחרי שמות עצם נייטרליים-מגדרית כגון "person" [...] [אבל] כיום משתמשים בדרך כלל באמצעים חלופיים. כאשר יש צורך בכינוי או תוויות יידוע נייטרלי-מגדרית, [...] האפשרויות אשר ננקטות בדרך כלל הן צורות הרבים "they",‏ "their",‏ "themselves" וכו', או he or she (וכך גם his or her וכו')
המקור באנגלית
From the earliest times until about the 1960s it was unquestionably acceptable to use the pronoun  (and , , ) with indefinite reference to denote a person of either sex, especially after indefinite pronouns and determiners such as , ... , etc., after gender-neutral nouns such as  ... [but] alternative devices are now usually resorted to. When a gender-neutral pronoun or determiner ... is needed, the options usually adopted are the plural forms , , , etc., or  (, etc.)
בספר "Garner's Modern English" משנת 2016 תואר השימוש הגנרי בכינויי גוף זכריים בתור "ההשקפה המסורתית, המותקפת כיום כסקסיסטית".
שימוש > עלייתה של השפה הנייטרלית-מגדרית

הניסיונות הידועים המוקדמים ביותר ליצירת כינויי גוף נייטרליים-מגדרית החלו בשנת 1792, אז הכלכלן הסקוטי ג'יימס אנדרסון תמך ביצירת כינוי הגוף הבלתי-מוגדר "ou".
בשנת 1808, המשורר סמואל טיילור קולרידג' הציע את המילים "it" ו-"which" ככינויי גוף נייטרליים למילה "Person".
במחצית השנייה של המאה ה-20, גברה הדאגה מהשימוש בשפה גברית. הדבר כלל ביקורת על השימוש במילה "man" כמונח כללי הכולל גברים ונשים, ועל השימוש ב-"he" כדי להתייחס לכל אדם, ללא קשר למין.
כמו כן, נטען כי לא ניתן להשתמש ב-"he" ככינוי גוף גנרי הגיוני, כך שיובן שהוא כולל גברים ונשים. לדוגמה, עיתונאי הניו יורק טיימס ויליאם סאפייר כתב בטורו "On Language" כי הוא תומך בשימוש ב-he גנרי, והזכיר את הביטוי המנמוני "הזכר מאמץ את הנקבה" (the male embraces the female). ס' באדנדיק מברוקלין כתב לניו יורק טיימס בתגובה סרקסטית לטור, שבה הוא מדגים את הבעייתיות שבצורה זו:
האמריקאי הממוצע צריך את השגרה הקטנה של להתכונן ללכת לעבודה. כאשר הוא מתגלח או עושה פן בשערו או לובש את הגרביונים שלו, הוא מקל על עצמו בשלבים קטנים אל תוך דרישותיו של היום.
המקור באנגלית
The average American needs the small routines of getting ready for work. As  shaves or blow-dries  hair or pulls on  panty-hose,  is easing himself by small stages into the demands of the day.
עד שנת 1980, התנועה למעבר לשפה נייטרלית-מגדרית זכתה לתמיכה רחבה, וארגונים רבים, כולל מרבית המוציאים לאור, הוציאו הנחיות לגבי השימוש בשפה נייטרלית-מגדרית, אך נמנעו מלהמליץ על שימוש ב-"they" בגוף שלישי יחיד עם קודמן בלתי-מוגדר בלשון יחיד.[דרוש מקור]
שימוש > singular they כיום

השימוש בשמות עצם ובכינויי גוף גנריים זכריים בשפה הכתובה והמדוברת פחת מאז שנות ה-70. בקורפוס של דיבור ספונטני שנאסף באוסטרליה בשנות ה-90, singular they היה לכינוי הגוף הגנרי הנפוץ ביותר (ולא he גנרי או "he or she"). באופן דומה, מחקר משנת 2002 שבדק קורפוס של עיתונים אמריקאים ובריטיים הראה העדפה לשימוש ב-they ככינוי נייטרלי-מגדרית בלשון יחיד.
את השימוש הגדל ב-singular they ניתן לייחס בין השאר לרצון הולך וגובר לשפה נייטרלית-מגדרית. פתרון בכתיבה פורמלית היה לעיתים קרובות לכתוב "he or she", או משהו דומה, אך הדבר נחשב לרוב למסורבל או תקין פוליטית יתר על המידה, במיוחד כשמשתמשים בביטוי בצורה מוגזמת. בשנת 2016, כתב העת American Speech פרסם מחקר של דארן ק' לסקוט, אשר חקר את כינויי הגוף בהם משתמשים דוברי אנגלית ילידים בתשובותיהם בכתיבה בלתי-פורמלית לשאלות הנוגעות לאדם ממגדר לא ידוע, ומצא כי 68% מהמשתתפים במחקר בחרו ב-singular they בהתייחסותם לקודמן כזה. חלק מהמשתתפים ציינו כי צורות כתיבה כמו "he or she" לא מספקות בעיניהם, מכיוון שהן אינן כוללות בתוכן אנשים שאינם מזדהים כזכר או נקבה.
המילה "they" בהקשר זה זכתה בתואר "מילת השנה" של 2019 על ידי מרים-ובסטר ושל 2015 על ידי האגודה לדיאלקט האמריקאי. ב-4 בינואר 2020, האגודה לדיאלקט האמריקאי הודיעה כי הכתירה את "they", שוב בהקשר זה, כ"מילת העשור" של שנות ה-2010.
שימוש > singular they כיום > שימוש עם כינוי גוף כקודמן

הקודמן בלשון יחיד יכול להיות גם כינוי גוף, כגון "someone",‏ "anybody" או "everybody", או כינוי גוף של שאלה, כמו "who":
"somebody" או "someone":
"anybody" או "anyone":
"nobody" או "no one":
עם כינוי גוף שואל:
"everybody",‏ "everyone" וכו'
שימוש > singular they כיום > שימוש עם כינוי גוף כקודמן > ריבוי מושגי או קשרים זוגיים

למרות שכינויי הגוף "everybody",‏ "everyone",‏ "nobody" ו-"no one" הם בלשון יחיד ויש להשתמש בהם עם פעלים בלשון יחיד, לכינויי הגוף הללו יש "ריבוי מרומז", הדומה במקצת לריבוי המרומז של שמות עצם קיבוציים או קבוצתיים כגון "crowd" או "team", ובמשפטים מסוימים שבהם הקודמן הוא אחד מכינויי הגוף הללו ש"מרמזים" על צורת רבים, לא ניתן להחליף את המילה "they" ב-he גנרי, מה שמציע פרשנות של "ריבוי מושגי" במקום "משתנה קשור" (כינוי גוף המאזכר שם עצם). זאת בניגוד למשפטים הכוללים מספר קשרים בין זוגות מילים (שם עצם וכינוי גוף) ו-singular they, כגון:
"'I never did get into that football thing', she said after everyone returned to their seat."
"Everyone doubts themselves/themself at one time or another."
ישנן דוגמאות שבהן כינוי הגוף המשמש כקודמן (כגון "everyone") עשוי להתייחס לקולקטיב, ללא השלכה הכרחית של קשרים זוגיים. אלו הן דוגמאות ל-they ברבים:
זאת כאשר משפטים אלו אינם מתאימים עם he גנרי או "he or she":
בנוסף, עבור מקרי "רבים מושגיים" אלה, לא יהיה זה מתאים להשתמש ב-"themself" במקום ב-"themselves", כמו במשפט הבעייתי הבא:
שימוש > singular they כיום > שימוש בשם עצם גנרי כקודמן

הקודמן בלשון יחיד יכול להיות גם כל שם עצם גנרי באנגלית, כגון "person",‏ "patient" או "student":
שם עצם (למשל person, student, patient) בשימוש כללי (לדוגמה במובן של אדם כלשהו בכיתה או אדם ספציפי שאינו ידוע לדובר/לכותב)
מצב של אדם שהוזכר קודם לכן ביחיד
אפילו כאשר מתייחסים למצבו של אדם ממגדר ידוע, לעיתים עדיין משתמשים ב-they:
ניתן להשתמש ב-they גם עם קודמנים ששייכים למגדרים מעורבים:
אפילו עבור אדם שזהותו מוכרת ומגדרו ידוע, "they" עדיין עשוי לשמש, על מנת להתעלם או להסתיר את מינו.
לפעמים ניתן להשתמש במילה "themself" גם כאשר ידוע או סוברים שהקודמן מתאר אדם שנמצא לבדו: